

**HOTĂRÂRE**

**privind** **acordarea unui mandat special reprezentantului Judeţului Cluj**

**în Adunarea Generală a Acţionarilor la Clujana S.A., în vederea**

**exercitării drepturilor de acționar**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 238 din 25.11.2022 privind acordarea unui mandat special reprezentantului Judeţului Cluj în Adunarea Generală a Acţionarilor la Clujana S.A., în vederea exercitării drepturilor de acţionar, propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 47.868/25.11.2022; Rapoartele de specialitate întocmite de compartimenele de resort din cadrul aparatului de specialitate al Consiliului Judeţean Cluj cu nr. 47.870/25.11.2022 și 47.871/25.11.2022 şi de Avizul cu nr. 47.868 din 28.11.2022 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* adresa societății Clujana S.A. înregistrată la Consiliul Județean cu nr. 47.642/24.11.2022;
* adresa Agentiei Naționale de Administrare Fiscală nr. 24615/17.06.2022, înregistrată la Consiliul Județean Cluj cu nr. 24265/21.06.2022;
* adresa Agentiei Naționale de Administrare Fiscală nr. 37946/31.10.2022, înregistrată la Consiliul Județean Cluj cu nr. 44522/03.11.2022;

Luând în considerare prevederile art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată.

În conformitate cu prevederile:

* art. 173 alin. (2) lit. d) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Legii privind societăţile nr. 31/1990, republicată, cu modificările şi completările ulterioare;
* Legii privind procedurile de prevenire a insolvenţei şi de insolvenţă nr. 85/2014, cu modificările şi completările ulterioare;
* Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice, aprobată prin Legea nr. 111/2016, cu modificările şi completările ulterioare;
* Hotărârii Consiliului Judeţean Cluj nr. 193/2020 privind desemnarea reprezentanților Județului Cluj în adunarea generală a acționarilor la societățile la care acesta este acționar, cu modificările ulterioare;
* Hotărârii Consiliului Județean Cluj nr. 55/2022 privind exercitarea calității de autoritate publică tutelară/acționar pentru consiliul de administrație/administrator al unor întreprinderi publice aflate sub autoritatea Consiliului Județean Cluj;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se acordă mandat special doamnei Marchiș Angela Felicia, în calitate de reprezentant al Județului Cluj în Adunarea Generală a Acționarilor la Clujana S.A., pentru:

1. aprobarea formulării de către societate a unei cereri, la instanța judecătorească competentă, pentru a fi supusă dispozițiilor Legii privind procedurile de prevenire a insolvenței și de insolvență nr. 85/2014.
2. mandatarea domnului Iancu Dănuț-președintele Consiliului de administrație al Clujana S.A., pentru semnarea cererii precizate la lit. a);
3. aprobarea datei de 29.12.2022 ca dată de înregistrare conform art. 87 alin. (1) din Legea privind emitenţii de instrumente financiare şi operaţiuni de piaţă nr. 24/2017, republicată.

**Art. 2.** Reprezentantul Judeţului Cluj în Adunarea Generală a Acţionarilor la Clujana S.A. va depune la Consiliul Judeţean Cluj, în termen de cel mult două zile lucrătoare de la data desfăşurării şedinţei A.G.A., copii conforme cu originalul ale hotărârii adoptate şi al proceselului-verbal al şedinţei.

**Art. 3.** Cu punerea în aplicare a prevederilor prezentei hotărâri se încredinţează reprezentantul Judeţului Cluj în A.G.A. la Clujana S.A. și societatea Clujana S.A.

**Art. 4.** Prezenta hotărâre se comunică Direcţiei Generale Buget-Finanţe, Resurse Umane; reprezentantului Judeţului Cluj în A.G.A. la Clujana S.A., persoanei nominalizate la art. 1 lit. b, societăţii Clujana S.A., precum şi Prefectului Judeţului Cluj şi se aduce la cunoştinţă publică prin afişarea la sediul Consiliului Judeţean Cluj şi pe pagina de internet „www.cjcluj.ro”.

 **Contrasemnează:**

 **PREŞEDINTE,**  p. **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 227 din 28 noiembrie 2022**

*Prezenta hotărâre a fost adoptată cu 30 voturi “pentru” și o ”abținere”, iar 5 membri ai Consiliului județean nu au votat, fiind astfel respectate prevederile legale privind majoritatea de voturi necesară.*